CELEX: 62017CA0042
Language: ro
Date: 2017-12-05 00:00:00
Title: Cauza C-42/17: Hotărârea Curții (Marea Cameră) din 5 decembrie 2017 (cerere de decizie preliminară formulată de Corte costituzionale – Italia) – Procedură penală privind pe M.A.S., M.B. [Trimitere preliminară — Articolul 325 TFUE — Hotărârea din 8 septembrie 2015, Taricco și alții (C-105/14, EU:C:2015:555) — Procedură penală privind infracțiuni în materia taxei pe valoarea adăugată (TVA) — Legislație națională care prevede termene de prescripție care pot conduce la nepedepsirea infracțiunilor — Atingere adusă intereselor financiare ale Uniunii Europene — Obligație de a lăsa neaplicată orice dispoziție de drept intern care poate aduce atingere obligațiilor impuse statelor membre de dreptul Uniunii — Principiul legalității infracțiunilor și pedepselor]

12.2.2018   
            
            
               RO
            
            
               Jurnalul Oficial al Uniunii Europene
            
            
               C 52/12
            
         Hotărârea Curții (Marea Cameră) din 5 decembrie 2017 (cerere de decizie preliminară formulată de Corte costituzionale – Italia) – Procedură penală privind pe M.A.S., M.B.
   (Cauza C-42/17) (1)
   
   ([Trimitere preliminară - Articolul 325 TFUE - Hotărârea din 8 septembrie 2015, Taricco și alții (C-105/14, EU:C:2015:555) - Procedură penală privind infracțiuni în materia taxei pe valoarea adăugată (TVA) - Legislație națională care prevede termene de prescripție care pot conduce la nepedepsirea infracțiunilor - Atingere adusă intereselor financiare ale Uniunii Europene - Obligație de a lăsa neaplicată orice dispoziție de drept intern care poate aduce atingere obligațiilor impuse statelor membre de dreptul Uniunii - Principiul legalității infracțiunilor și pedepselor])
   (2018/C 052/16)
   Limba de procedură: italiana
   
      Instanța de trimitere
   
   Corte costituzionale
   
      Părțile din procedura penală principală
   
   M.A.S., M.B.
   
      cu participarea: Presidente del Consiglio dei Ministri
   
      Dispozitivul
   
   Articolul 325 alineatele (1) și (2) TFUE trebuie interpretat în sensul că impune instanței naționale ca, în cadrul unei proceduri penale având ca obiect infracțiuni privind taxa pe valoarea adăugată, să lase neaplicate dispoziții interne în materie de prescripție care intră sub incidența dreptului material național și care se opun aplicării unor sancțiuni penale efective și disuasive într-un număr considerabil de cazuri de fraudă gravă aducând atingere intereselor financiare ale Uniunii Europene sau care prevăd termene de prescripție mai scurte pentru cazurile de fraudă gravă aducând atingere intereselor respective decât pentru cele aducând atingere intereselor financiare ale statului membru în cauză, cu excepția cazului în care o astfel de neaplicare determină o încălcare a principiului legalității infracțiunilor și pedepselor, din cauza unei lipse de precizie a legii aplicabile sau pentru motivul aplicării retroactive a unei legislații care impune condiții de incriminare mai severe decât cele în vigoare la momentul săvârșirii infracțiunii.
   
      (1)  JO C 195, 19.6.2017.